Iced Earth

Οι Iced Earth είναι αμερικάνικο thrash μουσικό συγκρότημα. Το συγκρότημα αυτό ιδρύθηκε το 1985 στην Τάμπα της Φλόριντα από τον κιθαρίστα Τζον Σέιφερ. Ιδρυτικά μέλη του ήταν οι Τζιν Άνταμ, Μπιλ Όουεν, Ρίτσαρντ Μπέιμαν και Γκρεγκ Σέιμουρ. Έκτοτε, πάνω από είκοσι μουσικοί έχουν περάσει από τη σύνθεση τους.

Βιογραφία
Purgatory και Enter the Realm
Οι Iced Earth προήλθαν από το συγκρότημα Purgatory, το οποίο είχε σχηματιστεί το 1985. Η πρώτη σύνθεση του σχήματος περιελάμβανε τον Τζιν Άνταμ στα φωνητικά, τον κιθαρίστα Μπιλ Όουεν, τον μπασίστα Ρίτσαρντ Μπέιτμαν και το ντράμερ Γκρεγκ Σέιμουρ. Το 1988, το συγκρότημα πήρε το σημερινό του όνομα και ηχογράφησε το ντέμο "Enter the Realm", με τον Ράνταλ Σόβερ και τον Ντέιβ Αμπέλ να έχουν αντικαταστήσει τους Όουεν και Μπέιτμαν, αντίστοιχα.

Iced Earth και Night of the Stormrider
Το συγκρότημα υπέγραψε στη δισκογραφική εταιρεία "Century Media" και ξεκίνησε να δουλεύει στον πρώτο του δίσκο, με τον Μάικ ΜακΓκιλ στα τύμπανα.Iced Earth - Iced Earth - Reviews - Encyclopaedia Metallum Το ομωνυμο άλμπουμ τους κυκλοφόρησε το Νοέμβριο του 1990 και για την προώθηση του, το συγκρότημα περιόδευσε στην Ευρώπη ανοίγοντας τις εμφανίσεις των Blind Guardian.Iced Earth Feb 22, 1991 at Markthalle, Hamburg - Setlist.fm

Μετά το τέλος της περιοδείας, ο Τζιν Γκρίλι ανέλαβε το μικρόφωνο και ο Ρικ Σεκιάρι τα τύμπανα.Iced Earth - Trivia - Metal Storm Ακολούθησε ο δίσκος "Night of the Stormrider" με το συγκρότημα να περιοδεύει και πάλι με τους Blind Guardian.Night Of The Stormrider Review | Iced Earth

Η εποχή Μπάρλοου
Στη συνέχεια, οι Iced Earth αντιμετώπισαν σοβαρά εσωτερικά προβλήματα, μένοντας για σχεδόν δύο χρόνια χωρίς τραγουδιστή. Τελικά, ενέταξαν στη σύνθεση τους τον Ματ Μπάρλοου στα φωνητικά, όπως και τον Ρόντνι Μπίσλι στα τύμπανα,Rodney Beasley Discography at Discogs ηχογραφώντας το "Burnt Offerings", το οποίο κυκλοφόρησε τον Απρίλιο του 1995.The Metal Crypt - Iced Earth - Burnt Offerings Review

Ακολούθησε το "The Dark Saga" τον Μάιο του 1996,Iced Earth - The Dark Saga (album review 2) | Sputnikmusic βασισμένο στον ομώνυμο ήρωα από το βιβλίο κόμικ, "Spawn", ενώ στην περιοδεία για την προώθηση του τις συναυλίες των Iced Earth άνοιγαν οι Nevermore.Nevermore / Iced Earth 1996 Tour Μετά τις ηχογραφήσεις του δίσκου, ο μπασίστας Ντέιβ Αμπέλ αντικαταστάθηκε αρχικά από τον Κιθ Μένσερ και στη συνέχεια από τον Τζέιμς ΜακΝτόνο, μετέπειτα μέλος των Megadeth.MEGADETH Bassist JAMES MACDONOUGH Says He Felt Like A 'Hired Hand' In ICED EARTH

Την άνοιξη του 1998, οι Iced Earth ξεκίνησαν να δουλεύουν πάνω στο διάδοχο του "The Dark Saga", με τον κιθαρίστα Λάρι Ταρνόφσκι και το ντράμερ Μαρκ Πρέιτορ στη σύνθεση τους. Μετά το τέλος των ηχογραφήσεων, τα τύμπανα ανέλαβε ο Μπρεντ Σμέντλι. Τον Ιούνιο εκείνης της χρονιάς, κυκλοφόρησε το "Something Wicked This Way Comes",Something Wicked This Way Comes Review | Iced Earth το οποίο μπήκε στο γερμανικό Top-20 και στην περιοδεία για την προώθηση του ηχογράφησαν σε δύο συναυλίες το τριπλό άλμπουμ "Alive in Athens".Iced Earth - Alive in Athens (album review ) | Sputnikmusic Τον Απρίλιο του 1999, είχε κυκλοφορήσει το ΕΡ "Melancholy", το οποίο περιείχε μεταξύ άλλων και τις διασκευές των Iced Earth στο "Shooting Star" των Bad Company και το "Electric Funeral" των Black Sabbath.Iced Earth - The Melancholy E.P. - Reviews

Ακολούθησε το "Horror Show" τον Ιούνιο του 2001, με τραγούδια βασισμένα σε χαρακτήρες ταινιών τρόμου όπως ο Φρανκενστάιν, ο Δράκουλας, Το Φάντασμα της Όπερας, κ.α..Iced Earth - Horror Show review - Metal Storm Για τις ηχογραφήσεις του δίσκου επιστρατεύτηκε ο ντράμερ Ρίτσαρντ Κρίστι και ο μπασίστας Στιβ ντι Τζόρτζιο, ο οποίος έδωσε αμέσως μετά τη θέση του και πάλι στον Τζέιμς ΜακΝτόνο. Στα τέλη της χρονιάς κυκλοφόρησε το box set με τίτλο "Dark Genesis", περιέχοντας τα τρία πρώτα άλμπουμ τους, το ντέμο "Enter the Realm" και το "Tribute to the Gods", ένα CD με διασκευές σε τραγούδια των Blue Öyster Cult, Judas Priest, AC/DC, Iron Maiden, κ.α..Iced Earth - Dark Genesis - MetalReviews

Τιμ "Ripper" Όουενς και επιστροφή του Μπάρλοου
Μετά τις επιθέσεις της 11ης Σεπτεμβρίου 2001, ο Μπάρλοου αποφάσισε να γίνει αστυνομικός και τη θέση του πήρε ο πρώην τραγουδιστής των Judas Priest, Τιμ Όουενς. Κατά τις ηχογραφήσεις του επόμενου τους άλμπουμ, τη θέση του Ταρνόφσκι πήρε ο κιθαρίστας Ραλφ Σάντολα.Ralph Santolla Discography at Discogs Τον Ιανουάριο του 2004 κυκλοφόρησε το "The Glorious Burden", με στιχουργική η οποία καταπιάνεται με θέματα πολεμικής ιστορίας.Iced Earth - The Glorious Burden - MetalReviews Αυτός ήταν ο πρώτος τους δίσκος που μπήκε στους καταλόγους του Billboard 200, ενώ σκαρφάλωσε στο # 15 στη Γερμανία.Iced Earth - The Glorious Burden - Music Charts - aCharts.us Μετά την περιοδεία για την προώθηση του δίσκου, ο ΜακΝτόνο έφυγε από το συγκρότημα για να ενταχθεί στους Megadeth, ενώ τη θέση του πήρε ο Τζέιμς Γουάλας και λίγο αργότερα ο Ντένις Χέιζ.Dennis Hayes - Encyclopaedia Metallum: The Metal Archives Επίσης, τη θέση του κιθαρίστα ανέλαβαν κατά σειρά ο Έρνι Καρλέτι, ο Τιμ Μιλς και τελικά ο Τρόι Στιλ. Τέλος, τα τύμπανα ανέλαβε ο Μπόμπι Γιάρζομπεκ το 2004,Drummer BOBBY JARZOMBEK: 'Playing Live With ICED EARTH Was Amazing' δίνοντας τη θέση του και πάλι στον Μπρεντ Σμέντλι, δύο χρόνια αργότερα.Jarzombek leaves Iced Earth | Sputnikmusic

Στις 4 Ιουνίου 2007, κυκλοφόρησε το ΕΡ "Overture of the Wicked" με την τριλογία τραγουδιών της θεματολογίας του "Something Wicked This Way Comes",Overture of the Wicked - Encyclopaedia Metallum ενώ ο δίσκος "Framing Armageddon: Something Wicked Part 1" ακολούθησε στις 7 Σεπτεμβρίου. Το άλμπουμ ανέβηκε στο # 79 του Billboard.Iced Earth - Framing Armageddon - Music Charts - aCharts.us Τρεις μήνες αργότερα, ανακοινώθηκε η επιστροφή του Ματ Μπάρλοου στο συγκρότημα, ενώ τη θέση του μπασίστα ανέλαβε ο Φρέντι Βιντάλες.Freddie Vidales Discography at Discogs Η νέα σύνθεση κυκλοφόρησε το "The Crucible of Man: Something Wicked Part 2" τον Σεπτέμβριο του 2008, το οποίο ανέβηκε στην ίδια θέση με τον προκάτοχο του στα αμερικάνικα τσαρτ.The Crucible Of Man (something Wicked Part 2) - aCharts.us

Η ένταξη του Στου Μπλοκ
Το καλοκαίρι του 2011, ο Μπάρλοου αποχώρησε για δεύτερη φορά, με τον Στου Μπλοκ να παίρνει τη θέση του. Το πρώτο στούντιο άλμπουμ με το νέο τραγουδιστή ήταν το "Dystopia" του 2011, το οποίο έφθασε στο # 67 στις Ηνωμένες Πολιτείες και το # 23 στη Γερμανία. Τον Απρίλιο του 2012, ο Βιντάλες αντικαταστάθηκε από τον Λουκ Άπλτον, με τον οποίο το συγκρότημα κυκλοφόρησε το ζωντανά ηχογραφημένο στην Κύπρο "Live in Ancient Kourion".

Στις αρχές του 2013, ανακοινώθηκε η κυκλοφορία του δίσκου "Plagues of Babylon", τον Οκτώβριο της ίδιας χρονιάς.Iced Earth, 'Plagues of Babylon' - Album Review - Loudwire Λίγο αργότερα, ανακοινώθηκε η αποχώρηση του ντράμερ Μπρεντ Σμέντλι και η αντικατάσταση του από τον Ράφαελ Σαΐνι. Ο Σαΐνι έπαιξε στο άλμπουμ και στην επερχόμενη περιοδεία, αλλά το Νοέμβριο του 2013 αντικαταστάθηκε από τον Τζον Ντετ.DRUMMER JON DETTE JOINS ICED EARTH FOR REMAINDER OF VOLBEAT TOUR Ο δίσκος κυκλοφόρησε τελικά στις αρχές του 2014, ανεβαίνοντας στο # 49 του Billboard, ενώ στη Γερμανία έφθασε στο # 5, την υψηλότερη θέση της καριέρας τους.Iced Earth - Plagues Of Babylon - Music Charts - aCharts.us

Το συγκρότημα πραγματοποίησε ένα διάλειμμα ενός έτους λόγω εγχείρησης του Σέιφερ και στη συνέχεια ξεκίνησε τη σύνθεση του επόμενου του δίσκου, ενώ ο Σμέντλι επέστρεψε στο συγκρότημα και ο Τζέικ Ντρέιερ αντικατέστησε τον Τρόι Στιλ.Iced Earth introduce new guitarist – The Moshville Times Το άλμπουμ ανακοινώθηκε ότι θα κυκλοφορήσει το 2017 και θα φέρει την ονομασία "The Judas Goat". Παρ' όλα αυτά, στα τέλη του 2016 έγινε γνωστό ότι το νέο άλμπουμ θα ονομάζεται "Incorruptible" και η έκδοση του θα γίνει τον Μάιο του επόμενου έτους.ICED EARTH: Ανακοινώθηκε ο τίτλος του νέου δίσκου, ακούστε δύο νέα τραγούδια - Metal Hammer Η ημερομηνία άλλαξε για τις 16 Ιουνίου 2017 και στις αρχές Απριλίου γνωστοποιήθηκε το εξώφυλλο του άλμπουμ.ICED EARTH: Αυτό είναι το εξώφυλλο του νέου τους album - Metal Hammer

Δισκογραφία
Στούντιο ηχογραφήσεις
ΈτοςΆλμπουμΓερμανίαcharts.de, Iced EarthΑυστρίαDiscographie Iced Earth - austriancharts.at - Austria Top 40ΗΠΑIced Earth | Awards | AllMusicΕλβετίαDiscography Iced Earth - swisscharts.com 1990  Iced Earth  -  -  -  - 1991  Night of the Stormrider  -  -  -  - 1995  Burnt Offerings  -  -  -  - 1996  The Dark Saga  -  -  -  - 1998  Something Wicked This Way Comes  19  50  -  - 2001  Horror Show  28  32  -  86 2004  The Glorious Burden  15  24  145  77 2007  Framing Armageddon: Something Wicked Part 1  19  36  79  56 2008  The Crucible of Man: Something Wicked Part 2  28  34  79  39 2011  Dystopia  23  51  67  53 2014  Plagues of Babylon  5  27  49  23 2017  Incorruptible     

Ζωντανές ηχογραφήσεις
 Alive in Athens (1999)
 Live in Ancient Kourion (2013)

Συλλογές
 Days of Purgatory (1997)
 Tribute to the Gods (2002)
 The Blessed and the Damned (2004)
 Enter the Realm of the Gods (2008)ΕΡ
 Enter the Realm (1989)
 The Melancholy E.P. (1999)
 Overture of the Wicked (2007)
 5 Songs (2011)
 The Plagues (2013)

Παραπομπές

Πηγές
 Band | The Official Iced Earth Website
 Iced Earth Biography - Starpulse.com 
 Discography | The Official Iced Earth Website 
 Iced Earth - Spirit of Metal

 Εξωτερικοί σύνδεσμοι 

 Επίσημη ιστοσελίδα των Iced Earth
 Iced Earth | Facebook
 ICED EARTH (@_IcedEarth) | Twitter

Κατηγορία:Αμερικανικά progressive metal συγκροτήματα
Κατηγορία:Αμερικανικά power metal συγκροτήματα
Κατηγορία:Αμερικανικά thrash metal συγκροτήματα
Κατηγορία:Μουσικά συγκροτήματα από τη Φλόριντα